สังคมข่าวหุ้น
ดัชนีหุ้นไทยปิดตลาด 1,566.85 จุด ลดลง 0.75 จุด มูลค่าการซื้อขาย 43,672 ล้านบาท รับผลกระทบผลแรงขายหุ้น PTTEP-PTT แนวโน้มตลาดหุ้นไทยวันนี้ มีโอกาสแกว่งตัวกรอบแคบ พร้อมประเมินกรอบแนวต้าน 1,575 จุด แนวรับ 1,560 จุด...
6 มิ.ย. 2560

สังคมข่าวหุ้น : เล็กเซียวหงส์ 
ดัชนีหุ้นไทยปิดตลาด 1,566.85 จุด ลดลง 0.75 จุด มูลค่าการซื้อขาย 43,672 ล้านบาท รับผลกระทบผลแรงขายหุ้น PTTEP–PTT แนวโน้มตลาดหุ้นไทยวันนี้ มีโอกาสแกว่งตัวกรอบแคบ พร้อมประเมินกรอบแนวต้าน 1,575 จุด แนวรับ 1,560 จุด…
*…PTTEP เรียกว่า “แพนิคเกินเหตุ” ไม่น่าจะผิดนัก ดูจากผลกระทบจากคำสั่งศาลปกครองสูงสุดที่ค่อนข้างจำกัด แต่ราคาหุ้นร่วงเกือบ 4% เช่นเดียวกับแม่ PTT ที่เจอแรงขายตามไปด้วย สรุปเป็นว่า PTTEP กระทบเล็กน้อย..แต่หลายคนสับสนว่ามีผลกระทบต่อวินด์ฟาร์มหรือไม่ “สมปอง อินทร์ทอง” เลขาส.ป.ก.ยืนยันว่า ไม่เกี่ยวกับ “วินด์ฟาร์ม” นะครับ…
*…ADVANC ไม่รู้ช่วงนี้เกิดอะไรขึ้น ราคาปรับลงต่อเนื่องมาหลายวัน จะว่ามีอะไรเปลี่ยนแปลง อันจะกระทบต่อพื้นฐานยังไม่เห็น..? จึงน่าจะเป็นแค่การปรับพอร์ตของกองทุนหรือไม่ แต่ลงหนักแบบนี้เป็นโอกาสทยอยสะสมได้เช่นกัน…
*…HMPRO พลิกกลยุทธ์แตกไลน์ เปิดเกมรุก “สโตร์ขนาดเล็ก” ภายใต้ชื่อ HomePro S สโตร์รูปแบบใหม่จุดเด่น 3S ตอบโจทย์ทุกความต้องการของคนเมือง เปิดสาขาแรกใจกลางเมืองเกตเวย์ เอกมัย เชื่อยอดขาย 7-8 ล้านบาทต่อเดือน ต้องดูกันต่อไปว่า “มาร์จิ้น” จะดีด้วยหรือไม่ แต่เชื่อเลยว่า “การขยายสาขาใหญ่” แบบเดิมน่าจะเป็นข้อจำกัดอย่างมีนัยสำคัญทีเดียว…*…MGT น้องใหม่ตัวนี้น่าสนใจ..ราคาดีขึ้นมาเรื่อยดูจากสัญญาณเทคนิค มีจุดนัดพบ 3.00 บาท ระหว่างวันอาจมีแรงขายทำกำไรออกมาบ้าง แต่ว่าด้วยพื้นฐาน 3.50-4.50 บาทเลยทีเดียว ช่วงตลาดผันผวนแบบนี้น่าจะเป็นทางเลือกสำหรับนักเก็งกำไรได้เช่นกัน…
*… COMAN ไตรมาส 2/60 ไม่ทันจบ มองข้ามผ่านถึงครึ่งปีหลังกันเลยทีเดียว “สมบูรณ์ ศุขีวิริยะ” ซีอีโอใหญ่ COMAN ส่งซิกว่าครึ่งหลังเป็นช่วงไฮซีซั่น โดยมีการรับรู้รายได้จากการเข้าซื้อบริษัท ซินเนเจอร์ เทคโนโลยี จำกัด (Synature) ช่วงไตรมาส 3/60 เบื้องต้นประมาณ 30 ล้านบาท..จริงหรือไม่..ใช่หรือเปล่าติดตามกันต่อไป…
*…AUCT หลัง “ล้างบ้าน” ใหม่..บันไดเลื่อมทันที ทั้ง “ธนชาต-แบงก์กรุงศรี” ส่งรถมือสองเข้ามาให้ประมูลเกือบ 100% น่าสนใจปีนี้  AUCT น่าจะเทิร์นอะราวด์อย่างชัดเจนซะที…*…ปิดท้ายกันเช่นเคยกับข่าวหุ้นเจาะตลาดออนทีวี ผ่านสถานีโทรทัศน์สปริงนิวส์ดิจิตอลช่อง 19 เวลา 9.30-10.00 น. พบกันสดๆ กับ “มอร์นิ่งสตาร์ หุ้นดาวเด่น” ที่อัพเกรดตลาดหุ้นทั่วโลกเพื่อมองแนวโน้มตลาดหุ้นไทยภาคเช้า ดำเนินรายการโดยวิษณุ โชลิตกุล…
*…พร้อมพบกับรายการ “ข่าวหุ้นเจาะตลาดออนเรดิโอ” ผ่านสถานีข่าวจริงสปริงเรดิโอ FM 98.5 MHz โดยสุภชัย ปกป้อง, บูรพา สงวนวงศ์ และทีมงานข่าวหุ้นธุรกิจ ตั้งแต่เวลา 9.30-11.00 น. ที่จะมาเจาะลึกเรื่องหุ้นช่วงก่อนและหลังเปิดตลาดหุ้นภาคเช้า งานนี้จัดเต็มๆ ชั่วโมงครึ่ง…*…เท่านั้นไม่พอ ต่อเนื่องกันด้วย “ชัดลึกทุกกลยุทธ์ธุรกิจ” กับรายการ Business Focus เวลา 11.00-12.00 น. โดยสุภชัย ปกป้อง และทีมงานข่าวหุ้นธุรกิจ การันตีทุกโจทย์เรื่องหุ้น หาคำตอบได้ที่ข่าวหุ้นธุรกิจเท่านั้น